Работещите на ферибота Свищов - Зимнич чакат защитни маски от София - От деня
Работещите на ферибота Свищов - Зимнич чакат защитни маски от София
публикувано на 25.02.20 в 14:40
Снимка: Сайт на Фериботен комплекс- гр. Оряхово
Работещите във фериботния комплекс "Свищов - Зимнич" не са оборудвани със защитни маски и облекла за предпазване от заразата с коронавирус. За неразпространение на заболяването се разчита на мерките, които ще предприеме Гранична полиция.
За екипажа на ферибота и работещите на касите за плащане на таксите от леките автомобили и тировете са поръчани защитни маски от София, защото в Свищов и Зимнич няма, заяви управителят на комплекса Никола Попов и посочи, че не са получавали официално указания какви мерки да вземат за неразпространение на заразата с коронавирус. Разчита се на мерките, които ще предприеме Гранична полиция, посочи за БНР Попов.
Корабът по фериботната линия Свищов - Зимнич днес не работи, защото е повреден. Очаква се до възстановяване на курсовете към края на седмицата да бъдат предприети превантивните мерки.
Временен медицински пункт е разкрит на граничния пункт Дунав мост, в който служители на Регионалната здравна инспекция в Русе проследяват пристигащите от Италия и Китай. На всички им се мери телесната температура безконтактно и им се предоставят анкетни карти за попълване.
Служителите на „Гранична полиция“ оказват съдействие на медиците като насочват гражданите за преглед.
На граничния пункт няма термокамери.
Програма Хоризонт От деня Зимнич коронавирус маски Свищов ферибот
публикувано на 31.03.20 в 23:07
публикувано на 31.03.20 в 20:33
публикувано на 31.03.20 в 18:50
публикувано на 31.03.20 в 16:58